[{"text_idx": "#000000", "text": "Pu\u0308hapa\u0308eval, 12. mail kl 14 ringka\u0308ik kuraatoriga na\u0308itusel \u201cOma tuba. Feministi ku\u0308simused arhitektuurile\u201d"}, {"text_idx": "#000001", "text": "Na\u0308ituse vaade, foto Reio Avaste"}, {"text_idx": "#000002", "text": "Pu\u0308hapa\u0308eval, 12. mail algusega kell 14.00 toimub na\u0308itusel \u201cOma tuba. Feministi ku\u0308simused arhitektuurile\u201d ringka\u0308ik kuraator Ingrid Ruudiga."}, {"text_idx": "#000003", "text": "Oma tuba ja oma raha \u2013 need on naise eneseteostuse kaks va\u0308ltimatut eeldust, kirjutas Virginia Woolf juba ligi 90 aastat tagasi. Kuid sellegipoolest na\u0308ib asjaolu, et ruum vo\u0303ib olla ka feministlik ku\u0308simus, Eesti arhitektuurikultuuris siiani ta\u0308iesti teadvustamata. Ometi on tegemist metodoloogia ja la\u0308henemisega, mis vo\u0303imaldab to\u0303statada va\u0308ga erinevaid ku\u0308simusi ja na\u0308ha meie 20. sajandi arhitektuuriajalugu, ta\u0308napa\u0308eva praktikat ja ruumikasutuse viise sisseharjunust hoopis teistsuguses valguses. See ongi na\u0308ituse peamine eesma\u0308rk \u2013 olla kriitiliseks ja poleemiliseks to\u0308o\u0308riistaks ning diskussiooni algatamise vahendiks, mitte valmis uurimistulemuste esitlemise ja lo\u0303plike hinnangute andmise kohaks. Pakkuda teeotsi vo\u0303imalikele edasistele uurimustele ja arutada selle u\u0308le, millistelt positsioonidelt arhitektuuri u\u0308le reflekteerimine la\u0308htuda vo\u0303iks. Na\u0308itus viskab o\u0303hku u\u0308heksa ku\u0308simust, mis puudutavad nii arhitektuurihariduse eripa\u0308rasid kui Eesti arhitektuurikaanoni kujunemise mehhanisme, nii naisarhitektide loominguga seotud stereotu\u0308u\u0308pe ja klis\u030ceelikke eelarvamusi kui autorlust ja rollijaotust, nii avalikku linnaruumi ja elamutesse sissekirjutatud rolliootusi kui ruumilist vo\u0303rdo\u0303iguslikkust ja marginaalsete kasutajate vajadusi. Intervjuudes jagavad oma kogemusi ja seisukohti neil teemadel ka praktiseerivad arhitektid eri po\u0303lvkondadest."}, {"text_idx": "#000004", "text": "Na\u0308itus ja\u0308a\u0308b avatuks 19. maini 2019."}]